AlexejDobrolubov/national_council_slovak_2010 huggingface dataset:
42. schôdza NR SR - 1. deň - B. popoludní pokračovanie 4
Dátum: 2014-11-10
Poslanec: Mikloško, Jozef (KDH)
Druh vystúpenia: Vystúpenie s faktickou poznámkou

858. Ďakujem. Lojzo Hlina mi pripomenul november ´89, a teda už nebude viac príležitostí asi k tomu niečo povedať, tak dovoľte pár slov. Bol to skutočne zázrak, keď sa ľudia úplne rôznych názorov zjednotili a pár nádherných mesiacov vydržali spolu. Bez novembra by nebolo ani pádu komunizmu, ani našej samostatnosti, ani vstupu do Európskej únie. Pamätáte sa vtedy, keď 200 rokov po útoku na Bastilu konečne začalo to aj u nás? Napriek všetkému, čo tu dnes máme a za to sme všetci vinní a zodpovední, november ´89 sa stal skutočne zázrakom, lebo vtedy komunizmus skončil na smetisku dejín. Nežná revolúcia bola nádherná, ale naivná a nedôsledná. Mala svojich víťazov, ale nemala porazených. A upozornila nás na to, a to zdôrazním dneska, že sloboda sa nezíska nikdy natrvalo, treba o ňu denne bojovať, lebo ináč ju stratíme zasa nadlho. Ale odkaz novembra, a to chcem tiež podčiarknuť, bol, že nechceme násilie, a to platí aj dnes. Ja som s pár ľuďmi hovoril, veľmi zaslúžilými, v posledných dňoch, napríklad citujem Antona Srholca, Ruda Dobiáša, ktorí boli dlhé, dlhé roky v base, prakticky krásnu svoju mladosť. Tono Srholec: "Som vďačný novembru a Bohu, pretože viem, že dnes zomriem v slobode." A Rudo Dobiáš, spisovateľ, basista veľký: "November bol pre mňa najšťastnejšie chvíle života, vtedy som od dojatia plakal." Ja by som to tiež pripomenul, aj keď zdôrazňujem, že odkaz novembra sa doteraz ešte neuskutočnil, a je teda na nás ho uskutočniť v budúcnosti.
42. schôdza NR SR - 1. deň - B. popoludní pokračovanie 4
Dátum: 2014-11-09
Poslanec: Mikloško, Jozef (KDH)
Druh vystúpenia: Vystúpenie s faktickou poznámkou

156. Ďakujem. Odpoviem tak, že ja som fakt, že troška fádny. To je pravda. No už, to súvisí aj s vekom iste. A celý život som ten talent rečniť ako pani herečka, ktorú obdivujem, nikdy nemal, to je pravda. Ale chcem ešte povedať, že ja som toto pánovi premiérovi aj na európskom výbore povedal. Skutočne mi odpovedal dosť dlho a sám vyslovil nespokojnosť s tým verejným obstarávaním, aj keď tento prípad žilinskej, hoci dostal list pred mesiacom, ešte o ňom nevedel. No takisto aj pán podpredseda vlády Vážny, aj tu mi odpovedal, že je 235 sprostredkovateľov dneska. A ja si myslím, že by mali mať nejaké licencie a že by na rôzne, príklad ako revitalizácia obce, mohol byť jeden vzorový príklad, nemuselo by to 20 - 35 obstarávateľov zháňať a si sťahovať z toho peniaze. Vážna vec tuná niekde padla, prečo ale, to s tým trocha nesúvisí, ale to som zabudol povedať, prečo 3 823 slovenských firiem je v daňových rajoch, kde majú 8,5 mld. euro. Toto mi je zvláštne. Ja som na Facebooku povedal, že viac od neho nekúpim nič, ani toaletný papier, ale teraz neviem, čo prichádza z tých daňových rajov a čo prichádza odtiaľto z Rakúska. No pani Vášáryovej poviem ešte jeden vtip, až mám sekundu, že, ešte raz, uznávam ju ako herečku slávnu, veľkú. Raz som pricestoval veľmi zďaleka, došiel som na letisko vo Viedni a ona ma tam čakala. Tak som s veľkým nadšením ako podpredseda vlády za ňou išiel a ona mi povedala: "Ja nečakám vás, ja čakám Dienstbiera (vyslovené s pobavením)." To je všetko.
42. schôdza NR SR - 1. deň - B. popoludní pokračovanie 4
Dátum: 2014-11-09
Poslanec: Mikloško, Jozef (KDH)
Druh vystúpenia: Vystúpenie s faktickou poznámkou

4. Ďakujem. Ja ďakujem aj pánovi Miškovovi za, by som povedal, konštruktívny a pekný príhovor, prekvapujúco sa vymykal z iných. A hodnotím aj to gesto, že, voči pani podpredsedníčke parlamentu, že jej dal orchideu. Lebo orchidea je symbolom, teda je tuším šesťtisíc druhov orchideí na svete, a je symbolom krásy, ale aj jedinečnosti. Aj u ľudí je to tak, že sme veľmi rozmanití, aj keď, žiaľ, málokedy jednotní. Aj keď nie je to tragédia. Prispeli k tomu aj ten prvý prejav, ktorý bol, by som povedal, až príliš tvrdý, by som povedal, nehodný prvého prejavu. A potom jeho odpoveď bola tiež asi taká, pána premiéra, že áno, vy ste nás nachytali na hruškách, ale my sme vás nachytali na slivkách v minulosti. Ale nechcem sa k tomu vracať. Ja chcem povedať, že je November, je 25. výročie. A ja sa priznám, že to bol môj najšťastnejší mesiac v živote, už šťastnejší nebude, alebo krajší. A vtedy práve to nastalo, že ľudia úplne rôznych názorov sa zjednotili, asi rok ťahali za jeden koniec, potom neskôr sa rozišiel každý za svojimi hodnotami. Ani to nebola žiadna tragédia, ale stálo to za to. A mrzí ma, že teda teraz, keď sa blíži to výročie akože 25. výročie, mali by sme skôr porozmýšľať, čo sme za tých 25 rokov prežili, čo spravili dobré, čo zlé, a bez nejakej zášte, je to tak, jak to bolo. Sme teraz rozštiepení a rozvadení, ako sme už dávno neboli. Čiže ja si myslím, že Slovensku pomôže ten, ktorý sa ho bude snažiť zjednotiť. A to v tejto rozprave, žiaľ, postrádam. Ďakujem.
39. schôdza NR SR - 11.deň - A. dopoludnia
Dátum: 2014-10-30
Poslanec: Mikloško, Jozef (KDH)
Druh vystúpenia: Vystúpenie s faktickou poznámkou

60. Ďakujem pekne. Ja oceňujem pokojné a logické argumentovanie pani poslankyni z jej strany. No ja chcem upozorniť na toto, že je vážnou chybou, aby sme sa stále snažili o stály rast, stále viac a viac nakupovať, stály rast HDP, aj tých 1,3 milióna exekúcií, ktoré nasleduje aj po tomto i súvisí s týmto. Čiže zvyšovanie stálych nákupov, aj potravín, ktoré sa často hádžu do koša, je choré. Zvyšovanie čo najviac liekov, Slovensko je rekordné v tomto smere, je choré, ale zvyšuje to rast, zvyšuje to HDP a či je to pozitívne. Zvyšovanie ošetrení lekárskych zákrokov, zvyšovanie obratov poisťovní, čím viac havárií áut, tým viac poisťovní, tým väčší obrat, tým rast HDP. Zamestnávanie advokátov, čím viac, tým lepšie, čím viac prúserov, čím viac rozvodov, tým väčšie HDP a tak ďalej. Toto nemám zo svojej hlavy, ale som to niekde čítal. Čím viac policajtov, čím viac naháňaní, tým väčší obrat, tým je to lepšie, no. Čiže toto je, neni múdre a len rast brať za úspech, je, je skôr, neskôr prekonané bude. Ja ešte chcem povedať o tom Tescu jedno slovo, že Tesco určite robí aj dobré veci. Nechceme ho len hrešiť. Teraz bude onedlho pred Tescom charitatívna akcia, kde ľudia budú môcť z toho, čo nakúpia, dať na rôznu charitu. Organizuje to Slovenská katolícka charita, bude to už-už v tieto dni. Zabudol som presne, kedy. Ďakujem.
39. schôdza NR SR - 11.deň - A. dopoludnia
Dátum: 2014-10-30
Poslanec: Mikloško, Jozef (KDH)
Druh vystúpenia: Vystúpenie

46. To bude len kratučko, no. Ďakujem za poznámky, teraz je reč o predaji v obchodoch, tak nemôžme postihnúť všetko, čo s týmto súvisí a metóda v matematike sa volá per partes, alebo metóda drobných šagov, proste krok po kroku niečo sa snaží v spoločnosti vylepšiť. Teraz ide o predaj v obchodoch, no. Ja si myslím, že nedeľnú prácu zakázať sa nikdy nemôže, vlastne je taký zákon Boží v desatore, keď o tomto hovorí, čiže je to naozaj vec osobného rozhodnutia človeka a samozrejme, keď niečo veľmi súri, tak ten človek to môže a musí urobiť, keď nesúri, tak si to nechá na sobotu alebo na nedeľu, no. Čiže tu výhrada vo svedomí platí a myslím, že na to netreba ani zákon, nejaký, že vo svedomí sa rozhodnete tak alebo onak. Ja som mal na túto tému aj nejaký blog, ktorý sa dosť možnože aj podobal troška mojim niektorým myšlienkam na SME-čku, ale pozrite si tú diskusiu aj k tomu, ktorá je aj taká, aj taká, ale odhaľuje mnohé aspekty tohto problému, kde vidíte, ako rozmýšľajú ľudia. No, bolo tam veľa diskutérov a oplatí si to snáď aj prečítať, ale to neni reklama skrytá, tak ako keď v článku bolo osemkrát, či deväťkrát napísané Tesco, ak to nebola skrytá reklama, ale otvorená, ale to som už povedal, sa opakujem. Ďakujem.
39. schôdza NR SR - 10.deň - B. popoludní
Dátum: 2014-10-29
Poslanec: Mikloško, Jozef (KDH)
Druh vystúpenia: Vystúpenie s faktickou poznámkou

93. Ďakujem. Mne sa zdá, že pán poslanec Poliačik troška prestrelil a mieša krumple s vajíčkami, a nielen svojou bradou mi stále viac pripomína Taliban, nehnevajte sa za toto. (Smiech v sále.) Vatikán má zastúpenie so 170 štátmi, ktoré si pokladajú za česť mať tam svoje zastúpenie diplomatické. Slovensko má dvojstranné zmluvy s mnohými štátmi sveta, prečo nie, a vtedy tunajšiu zmluvu, o ktorej bola reč, uzavrela legálne, demokraticky zvolená vláda, ratifikoval parlament, podpísal prezident, nevidím dôvod, prečo by sme nemohli mať dvojstrannú zmluvu aj s Vatikánom. Pripravovali ju vtedy naozaj legálne demokraticky zvolení naši zástupcovia, bol som akurát v tom čase aj v Ríme. Pán prezident Schuster niekoľkokrát kvôli tomu tam prišiel, pán predseda parlamentu Migaš bol tam, obidvaja sľúbili rýchlu ratifikáciu, čo sa aj stalo. A Vatikánska zmluva sa skladá z troch zmlúv. Jedna sú školy, máme 3 % katolíckych škôl a prípadne evanjelických a ďalších. Prečo nie. Všade vo svete to tak je. Armáda, polícia, väzenstvo je druhá časť, hasiči. Prečo nie. Všade vo svete sa o týchto ľudí niekto aj z hľadiska duchovného stará. Výhrada vo svedomí bola naozaj tým jadrom aj sporov. Bola vtedy v prvom prehlásení vtedajšej legálnej vlády. Aj kvôli tomu padla vláda, ak sa pamätáte, nechcem sa k tomu vracať, ale dnes výhradu vo svedomí spoločnosť polarizujú. Nie sú témou dňa a určite by sa dali ošetriť aj normálnym zákonom. Ja dúfam, že, pán, a iste k tomu dôjde. Dúfam, že pán Poliačik nechce, aby katolícki gynekológovia robili potraty.
39. schôdza NR SR - 10.deň - B. popoludní
Dátum: 2014-10-29
Poslanec: Mikloško, Jozef (KDH)
Druh vystúpenia: Vystúpenie s faktickou poznámkou

10. Ja sa prihováram tiež tomu, čo navrhol pán poslanec Viskupič, že zastupiteľské úrady majú kompetencie pre zahraničných Slovákov a takisto ich má aj Úrad pre zahraničných Slovákov. Čiže v dôvodovej správe mohli byť dve vety, čo sa pod tým rozmýšľa. Lebo ja viem o žiarlivosti zastupiteľských úradov a o kompetenciách úradov pre zahraničných Slovákov, čiže môže to vyvolať problém, keď tam nejaká vysvetľujúca veta aspoň v dôvodovej správe nebude. No a ešte maličké doplnenie môjho, ale súvisí to aj s týmto. Či by sa nedalo definovať, že existuje konzulárny úrad s profi konzulom a tak ďalej a existuje honorárny konzulárny úrad, kde je honorárny konzul, a tým pádom je to jasné KÚ a HKÚ. Dobre. A posledná poznámočka je, že v zákone sa naraz z dvanástich strán šesť strán sú platové triedy, charakteristiky platových tried, platová trieda, kvalifikačné predpoklady a tak ďalej, no. Čiže sa to dalo do zákonu, len tam je toho naraz veľmi veľa a chcem sa opýtať teda, že či, čo sa zmenilo, keď sme to tam museli celé dávať, 11 platových tried a všetky charakteristiky bez diskusie, bez svojím spôsobom dôvodovej správy, že či sa to podstatne mení proti minulosti, alebo sa znižujú požiadavky, zvyšujú požiadavky. A prečo sa tam celých šesť strán dalo? Ďakujem.
39. schôdza NR SR - 10.deň - A. dopoludnia
Dátum: 2014-10-29
Poslanec: Mikloško, Jozef (KDH)
Druh vystúpenia: Vystúpenie s faktickou poznámkou

84. Ďakujem pekne. Myslím, že je to dobrý návrh, ale mám kratučkú otázku na pána navrhovateľa. Tu sa už viackrát hovorilo o obmedzení hracích automatov, hrania, nikdy nič neprešlo, a teda opozícia nebola v tomto smere na vine, napriek veľkým diskusiám, pamätám sa, aj celodňovým, proste nikdy nič neprešlo. Viackrát sa hovorilo, jaký to má zlý dopad na našich občanov, ktorí napriek tomu, že sú chudobní, ešte v slovenských korunách, sa pamätám, tuším 47 mld. ročne prehrali alebo dali do svojich automatov. V minulosti išlo viac o rozhodovanie v miestnej samospráve alebo referende, kde sa jednoducho hovorilo o percentách, aby to referendum bolo platné. Pokiaľ sa pamätám, niekde na východe, myslím, že to bol Sabinov, rozhodli referendom, že tam automaty nechcú a všetky vyhodili vlastne z mesta, no. Čiže ja sa pýtam, toto sa mi zdá skôr ako najmä finančný dopad plus pre štátny rozpočet, a teda nešlo v pôvodnom návrhu len o obmedzenia, ale išlo o právomoci dať obciam. Čiže ako sa líši tento váš návrh od tých minulých návrhov, čo sa týka zmien v politike voči herniam a hracím automatom? Ďakujem.
39. schôdza NR SR - 9.deň - B. popoludní
Dátum: 2014-10-28
Poslanec: Mikloško, Jozef (KDH)
Druh vystúpenia: Vystúpenie s faktickou poznámkou

Mne sa páčil príspevok kolegu Kvasničku. Naozaj bol zaujímavý aj nový. Ja len chcem pripomenúť ten rok 1992, že to nebol ľahký rok. Pamätáte sa na zvrchovanosť, pamätáte sa na ústavu, pamätáte sa na to, ako to bolo vtedy na Balkáne, zvrchovanosť, ústavu, referendum a potom dlhú vojnu, kde padli státisíce mŕtvych? Čiže to nebolo, že tu sa o tom hlasovalo. Ale ten trend to malo. Pamätáte sa na nacionalistov, ktorí naraz vystúpili po roku 1989, bude tomu 25 rokov, naraz červenú farbu nahradili alebo pridali k nej modrú a bielu, vyskakovali kdekade? Pamätáte sa na zákon matičný a vládny, tuná v starej budove aký cirkus okolo toho bol? Dneska si na to už nikto nespomenie. Pamätáte sa na ústavu, keď proste nacionalisti, ale aj HZDS, celú spoločnosť mimoriadne spolarizovali, mimoriadne útočne nadávali na tých, ktorí boli trocha iného názoru. Čiže postaviť sa vtedy s nimi do jedného šíku proste sa v podstate nedalo, lebo vás odtiaľ s kameňmi a neviem ako odohnali, by som povedal. Čiže pripomínam trocha tieto ťažké časy. A poznámka maličká len tak pre históriu. V Ríme sme chceli na Palazzo Colonna, kde Štefánik často navštevoval Giulianu Benzoni, pamätnú tabuľu. Ale tamojší majiteľ nám odkázal a povedal, že to nie je možné, pretože boli iba snúbenci, a nie manželia. Čiže žiadna tabuľa tam nemôže byť. Takže neviem, koľko tabúľ by zmizlo zo Slovenska, keby sme túto zásadu prijali. Ďakujem.
39. schôdza NR SR - 9.deň - B. popoludní
Dátum: 2014-10-28
Poslanec: Mikloško, Jozef (KDH)
Druh vystúpenia: Vystúpenie s faktickou poznámkou

Ďakujem. Ja si myslím, že to, že sme sa 28. októbra vzdali tuná na Slovensku tohto sviatku alebo štátneho sviatku bolo chybou. Teraz to môžeme napraviť. Keby nebola vznikla vtedy prvá Česko-slovenská republika, skutočne neviem, ako by to dneska u nás bolo. Ale to je iná téma. Ja myslím, že by bolo treba spomenúť aj Andreja Hlinku v tomto expozé. Nedávno sme oslavovali 150. výročie jeho. Ja chcem spomenúť úlohu Talianska pri vzniku Česko-Slovenska. Viete, že 21. 4. 1918 Štefánik s premiérom Orlandom podpísal dvojstrannú zmluvu o vytvorení, o dohode légií a potom neskôr 24. mája 1918 na námestí Piazza Venezia premiér Orlando dal vlastne plukovnú zástavu Štefánikovi, čo vlastne de facto uznalo Česko-Slovensko. Tabuľa na Piazza Venezia je jediná, ktorá tam široko-ďaleko je, lebo tam je zakázané dávať tabule. No a chcem ešte pripomenúť to, že Štefánik naozaj riskoval, pretože on ako pilot rozhadzoval letáky na talianskom fronte v prospech Čechov a Slovákov. A to bola vtedy vlastizrada. Čiže keby ho vtedy boli chytili, bol by skončil veľmi zle. Posledná poznámka. Mali sme v Ríme výstavu o česko-slovenských légiách z Prahy. A tam o Štefánikovi nebolo napísané nič, ani jedna veta. Tak sme to doplnili vetou. Tá výstava beží po svete teraz. Dúfam, že tá veta je tam doplnená. Ale v tomto bratia Česi často zabúdajú na Štefánika. My sme nemali na neho zabudnúť, ja budem za tento zákon.
39. schôdza NR SR - 8.deň - A. dopoludnia
Dátum: 2014-10-24
Poslanec: Mikloško, Jozef (KDH)
Druh vystúpenia: Vystúpenie s faktickou poznámkou

33. Ďakujem. Nechcem zdržovať. Súhlasím s Lipšicom, čo sa týka toho, že nemusí byť všetko trestný čin a v prípade prejavu, hlúpeho prejavu, ale nejaký postih alebo nejaká reakcia na to by, samozrejme, mala byť. Pamätáte sa, keď voľakedy Martin Kasarda v 90. rokoch hovoril "Posledná večera" a urobil z toho veličajzný cirkus a my potom trošička tiež a do dnešného dňa sa vie, že naozaj to nebolo férové, to bola urážka tri štvrtiny Slovenska, veriacich ľudí, keď proste z Poslednej večere urobil homosexuálny, alkoholický večer. Ale to je iná téma. Tiež by som nedovolil, aby každý na nás kydal z hocijakého, a najmä anonymne. No a tuná neanonymne. A čo sa týka Rómov, ja som bol podpredseda vlády, kde som mal na starosti Rómov dva roky, čiže na Strachovke v Prahe sa to tam černilo veľmi často veľkými poradami, a teda viem, o čo sa jedná... (Prerušenie vystúpenia časomerom.)
39. schôdza NR SR - 5.deň - B. popoludní
Dátum: 2014-10-21
Poslanec: Mikloško, Jozef (KDH)
Druh vystúpenia: Vystúpenie s faktickou poznámkou

74. Ja sa, Ferko, Šebejovi, ďakujem, že teda ma riadne nepokefoval, som myslel (smiech v sále), že ma, nejakým spôsobom mi to vráti. No ďakujem veľmi pekne. A ja by som ešte dopovedal, že ja som sa pred 60 rokmi učil túto definíciu, teraz mi napadla, že: vrstva je doskovité teleso jednotné svojím petrografickým zložením. Keď ma v noci zobudíte, tak vám ju poviem. A 60 rokov som sa túto definíciu nepotreboval. Takže za chvíľu umriem a niekto, keby sa ma opýtal, že čo to je vrstva, okamžite mu to poviem. Ale, bohužiaľ, sa ma na to ešte doteraz nikto neopýtal. No a tú matematiku skúsim niekde zakomponovať, len vtedy, bohužiaľ, bude tu asi veľká nuda, a pokúsim sa o to. Ďakujem.
39. schôdza NR SR - 5.deň - B. popoludní
Dátum: 2014-10-21
Poslanec: Mikloško, Jozef (KDH)
Druh vystúpenia: Vystúpenie s faktickou poznámkou

64. Ďakujem. Martin mi nahral na smeč, lebo tu je možnosť povedať základný rozpor, by som povedal, medzi liberálnym a konzervatívnym postojom a pohľadom na život. Ja poznám dobre antiautoritatívnu výchovu O´Neilla z Anglicka, uznávajú ju, v mnohom je veľmi, veľmi dobrá. Aj Montesóri, ktorú on uznáva, pedagogiku, ktorá je tiež veľmi dobrá. Treba v ľuďoch a v deťoch podporovať samostatnosť rozhodovania, ale aj vážnu zodpovednosť, lebo človek je zodpovedný za svoje činy. Nemôže sa vždy rozhodnúť dobre sám. Každý vidíme, že sme sa stokrát rozhodli a bola to hlúposť, alebo sme spravili vážnu chybu, tak už by sme mali vedieť, že nie vždy, keď sa rozhodujeme, je to dobré. Sú tu aj zákony, sú tu ľudské zákony, treba dodržiavať. Samozrejme narazíme na nich, keď raz nedáme prednosť v jazde alebo na stopke nezastaneme, tak sa z vlastného rozhodnutia za chvíľu ocitneme na cintoríne. Ale sú tu aj iné zákony, a my ich nazývame Božie alebo Desatoro, ktoré tiež nemožno meniť, a môže ich len ten zmeniť, kto ich ustanovil. Čiže nemôžme z vlastného rozhodnutia ukradnúť, zničiť svoje zdravie, piť veľa, drogy brať a tak ďalej. Nemôžme ísť na potrat, keď sa nám zachce, nemôžme robiť eutanáziu, keď sa nám zachce. Čiže áno, rozhodovať sa, ale byť aj zodpovedný za svoje činy. Ďakujem.
39. schôdza NR SR - 4.deň - A. dopoludnia
Dátum: 2014-10-17
Poslanec: Mikloško, Jozef (KDH)
Druh vystúpenia: Vystúpenie s faktickou poznámkou

66. Ďakujem. Ja tiež očakávam, že pán poslanec Puci dá nejaký návrh, ktorý naozaj bude dôstojný ústavy. Iste v ústave by mali byť iba perly, všeobecné tvrdenia a ďalej sa odvolávať na zákony, ktoré to spresnia. Dávať do ústavy takú frázu, že spotrebiteľské obaly a tak ďalej, že príroda, minerálna voda balená do spotrebiteľských obalov sa jako dovoľuje vyvážať a tak ďalej, sa mi zdá veľmi detailné a to naozaj by sa dalo odbaviť vetou, že podrobnosti stanoví zákon. Táto ústava, tu som už viackrát tu povedal, si vyžaduje iste viaceré zmeny, skôr by som povedal, nie zásadné, ale skôr také logistické, drobné, a treba ju dať na diskusiu celonárodnú, kde sa mnohé veci, ktoré sa za ten čas pomenili alebo neboli rýchlo horúcou ihlou šité, treba ich zmeniť. Napr. ja často spomínam aj diskrimináciu podľa veku, by tam taká fráza mohla byť, nielen čo sa týka presvedčenia, pohlavia, národnosti a tak ďalej, etnicity. No mne sa zdá, že voda je, samozrejme, veľké bohatstvo, ale aj naše drevo je veľké bohatstvo a vieme, že sa tu 20-25 rokov drancujú naše lesy a najlepšie lesy sa vyvážajú von a vonku sa to spracováva a odtiaľ ide surové drevo a všelikto je na tom nabalený. No čiže som za to, aby prípadne aj tú vetu s tou prírodnou minerálkou so spotrebiteľským obalom, nejakým spôsobom ste zmenili, aby sme nemali nejaké obaly v našej ústave. Ďakujem.
39. schôdza NR SR - 3.deň - A. dopoludnia
Dátum: 2014-10-16
Poslanec: Mikloško, Jozef (KDH)
Druh vystúpenia: Vystúpenie s faktickou poznámkou

38. Ďakujem. Aj ja ďakujem za predchádzajúci komplexný pohľad na túto vec. Ja by som chcel zdôrazniť, že veľmi dôležité je, aby sme za korupciu požadovali aj strácanie sa peňazí po ceste ku konečnému realizátorovi, napríklad pri europrojektoch. Peniaze z Bruselu prídu konečnému realizátorovi, ale tak neskoro, že sú prakticky potratené, a ten, ktorý tú prácu na konci urobí, proste nedostane ani to svoje, ani to, na čo si požičal úver, aby mohol nakúpiť techniku, technológiu a tak ďalej. Nedostane nič. A súdi sa bezúspešne roky. A to, čo sa po ceste stratilo bez práce cez firmy, ktoré nemajú ani človeka, ani zariadenie, ani mechanizmy, to je tiež korupcia. A ja si myslím, že nie sú to ojedinelé prípady, ale je to systém, ktorý dneska v europrojektoch, bohužiaľ, je. Na rôzne vzorové projekty netreba 230 sprostredkovateľov, ako povedal pán minister Vážny... (Ruch v sále. Prerušenie vystúpenia predsedajúcou.) Jurinová, Erika, podpredsedníčka NR SR 39. Kolegovia, prosím vás, prosím vás o kľud v miestnosti. Mikloško, Jozef, poslanec NR SR 40. Tento povedal, že máme 230 sprostredkovateľských firiem, ktoré pomáhajú pri napísaní a vybavení projektov. Samozrejme, napríklad projekty reštrukturalizácie a obce alebo nejaké, to je stokrát ten istý projekt, ale napriek tomu to stokrát musí si to sprostredkovateľov, ktorí si berú všimné alebo proste percentá z toho, a ja aj toto nazývam čiastočne, keď aj neúmerne, korupciou. Ešte k zákonu mám tú poznámku, že pri požadovaní odmeny tomu, ktorý to nahlási, treba dať svoju žiadosť, do nej dať meno, priezvisko, bydlisko a tak ďalej. Proste odmenu treba žiadať písomne, kópiu kdekade poslať, a to sa mi zdá, že nebráni tých oznamovateľov pred nejakými útokmi, no. Nie je na odmenu právny nárok, ale je len 50-krát minimálnou mzdou... (Prerušenie vystúpenia časomerom.)
38. schôdza NR SR - 1.deň - B. popoludní
Dátum: 2014-09-24
Poslanec: Mikloško, Jozef (KDH)
Druh vystúpenia: Vystúpenie s faktickou poznámkou

Ja som sa prihlásil, pán poslanec Číž, ešte keď som vôbec nevedel, čo poviem. Ale bol si môj šéf... (Smiech v sále.) Ale mal som dosť času na to sa pripraviť. Takže už som dobre pripravený. On bol mojím šéfom v mandátovom a imunitnom výbore. No ale už ním nie je. Takže uznávam ho aj naďalej a teda vôbec mi nevadí to, ako rýchlo rozpráva. Ja rozprávam tiež tak rýchlo, že ani žena mi nerozumie. Dobre. Chcem povedať, že naozaj byť europoslancom a byť predsedom VÚC-ky alebo byť predsedom VÚC-ky a poslancom a byť primátorom veľkého mesta a zase poslancom je veľmi, veľmi ťažké. To naozaj len génius môže zvládnuť. Ja by som to určite zvládol. (S úsmevom povedané.) Ale určite to mnohí nezvládajú. Ja vidím, že v strane SMER nejsou lidé. No keď z kandidátky strany 123. sa dostane za poslanca sem, pretože všetci idú do vlády a tak ďalej, to je trocha až príliš moc. A poslanec je tu na to, aby dával zákony, interpelácie, otázky, vystupoval v rozpravách, dával faktické poznámky a tak ďalej. A keď si ja pozriem tam ten seriál „Do tankoch!“, tak skutočne mnoho poslancov tu toho moc neurobí, iste hlasuje, ale to je, sa mi zdá, nie celkom dostatočné. Ja si myslím, že to prelínanie vlády, parlamentu, VÚC-ky, verejnej správy a tak ďalej súvisí aj s čerpaním eurofondov. A to sme dneska s hrôzou v eurovýbore zistili, tam nám to povedali, že vlastne 338 mil. eur sa pozastavili platby, ktoré sa legálne požiadali, pretože predtým sa tu pozastavilo 526 mil. eur, pretože sa zistili chyby pri audite a tak ďalej a tak ďalej. Čiže tam naozaj sú strašné úniky peňazí kdekade a veľa percent z eurofondov sa stráca v piesku počas tejto cesty, keď sa dáva práca firmám, ktoré nič nerobia, a tie to pošlú ďalej... (Prerušenie vystúpenia časomerom.)